recursal/SuperWikiNEXT-32B huggingface dataset:
**Tír na nÓg** (gammelirsk *Tír inna n-Óc*; betyr tilnærmet «Ungdommens land») er den mest kjente av de mytiske verdener (engelsk *Otherworlds*) i irsk mytologi.

Mytisk lykkeland
----------------

Denne verden er kanskje best kjent fra fortellingen om Oisín, en av de få dødelige som levde der, og som etter sigende ble ført dit av Niamh med det gylne håret, datter av Manannan. Det var her hvor Tuatha de Danaan bosatte seg etter at de forlot Irlands overflate, og stedet ble besøkt av flere av Irlands største helter. Tír na nÓg tilsvarer andre mytiske irske verdener som Mag Mell («Gledens slette») og Ablach («Avalon»). Tír na nÓg tilsvarte lykkeland i andre mytologier, som eksempelvis Elysion i gresk mytologi og Valhall i norrøn mytologi.

Tír na nÓg ble betraktet som et sted hinsides yttergrensene på alle kart, lokalisert som en øy land unna i vest et sted. Man kunne bare reise dit enten ved en besværlig sjøreise eller ved en innbydelse fra en av dem som bodde der. Øya ble besøkt av ulike irske helter og munker i henhold til ulike litterære sjangrer, eventyrfortellinger (*echtrae*) og sjøreisefortellinger, som var populære i middelalderen. Denne mytiske verden var et sted hvor sykdom og død ikke fantes. Det var et sted hvor man ikke ble eldre eller tapte sin skjønnhet. I dette lykkelandet var det musikk, kraft, liv og alle lystbetonte gleder samlet på et sted. Her var det evig ungdom og lykken tok aldri slutt. Ingen trengte å spise eller drikke for å leve.

Oisín og Niamh
--------------

Tír na nÓg spiller en betydelig rolle i fortellingen om Oisín og Niamh. For å komme til Tír na nÓg trenger eventyreren en veileder eller en fører. I Oisíns tilfelle spiller Niamh denne rollen. De reiser sammen på en magisk hest som kan galoppere på havets overflate til de kommer til Det velsignede riket og helten tilbringer en del tid der. Til sist lengter han hjem og han blir forskrekket av å høre at det har gått tre hundre år i den tiden han var på Tír na nÓg med Niamh. For ham syntes det som om det var bare gått ett år. Han reiser hjem på Niamhs magiske hest, men hun advarer ham om ikke å trå på eller berøre bakken for vekten av de tre hundre årene vil øyeblikkelig falle på ham. Mens Oisín hjelper to menn med å flytte en stein faller han ulykksalig av hesten og blir tre hundre år eldre på et øyeblikk.

Historien om Oisín har elementer som også finnes i andre fortellinger, også så langt borte som i Japan med fortellingen om Urashima Tarō.

Referanser
----------

1. ↑  MacKillop, James (1998): *A Dictionary of Celtic Mythology*, Oxford University Press.

Litteratur
----------

* MacKillop, James (1998): *Dictionary of Celtic Mythology*, Oxford. ISBN 0198609671
* Yeats, W. B.: *Fairy and Folk Tales of the Irish Peasantry*, in *A Treasury of Irish Myth, Legend, and Folklore*, ISBN 9780517489048
**Landesorg** eller **nasjonal sørgedag** er betegnelsen på en dag eller en periode med sorg blant befolkningen i en nasjon. Dager eller perioder med landesorg er vanligvis dager til minne om personer som har hatt stor betydning for nasjonen, typisk presidenter, regenter eller andre statsoverhoder. Det erklæres ofte landesorg samme dag som begravelsen, eller ved markering på dødsdagen i årene etter. Landesorg er også vanlig ved større tragedier og naturkatastrofer i en nasjon hvor mange menneskeliv er gått tapt. Landesorgen blir erklært av nasjonens myndigheter, som også bestemmer landesorgens varighet.[]

Landesorg i Norge
-----------------

Etter terrorangrepene i Norge 22. juli 2011 kunngjorde statsminister Jens Stoltenberg at 21. august 2011 skulle være nasjonal sørgedag. Dagen skulle være til minne om ofrene etter terrorangrepene i Regjeringskvartalet og på Utøya.

Referanser
----------

1. ↑  vg.no (1. august 2011): *21. august blir det nasjonal sørgedag*, hentet 13. august 2011

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Landes Rutebiler** var et rutebilselskap i Ålesund, med ruter i Ålesund kommune og Ålesund-Vestnes i korrespondanse med båt og seinere ferje til Molde.

Forhistorie
-----------

Landes Rutebiler ble stiftet av Elling Lars Lande (1875-1950). Dette er et av landets tidligste rutebilselskaper. I 1909 fikk Lande konseskjon for bilrute Sjøholt-Vestnes, og året etter også rute Sjøholt-Ålesund. I 1917 fikk Landes Rutebiler konsesjon for sammenhengende rute Ålesund-Vestnes. Denne ruta ble kalt Vestnesruten. Vestnesruten ble fra 1921 drevet i samarbeid med Jørgen Indrevik og Jacob Ytterlid. Fra 1935 ble Vestnesruten med i samarbeidet om Mørelinjen, en sammenhengende forbindelse Ålesund-Molde-Tingvoll-Surnadal-Trondheim. I tidsrommet 1946-1948 drev disse tre partnerne Åndalsnesruten, Ålesund-Åndalsnes i samtrafikk med Raumabanen. Denne ruta ble overtatt av NSB Biltrafikk (Ålesundruta) fra 1948.
Landes Rutebiler utviklet også bybussrutene i Ålesund. Rutene ble kjent som Borgundruten, Fjelltunruten og Hessaruten.

Videre drift og avvikling
-------------------------

Landes Rutebiler fortsatte med disse rutene utover 1960- og 1970-tallet. 
Omfanget av selskapets virksomhet kan illustreres av statistikk fra 1978. Da hadde selskapet 43 ansatte, 22 busser og 3 andre vogner.
I 1961 overtok Lande Ytterlids andel av Vestnesruten (1/3) og hadde dermed 2/3 av denne ruta. Landes Rutebiler fikk overta Indreviks andel i 1983, og hadde dermed all kjøring Ålesund-Vestnes.
Samferdselsmyndighetene arbeidet fra tidlig på 1970-tallet med å samordne og effektivisere bussdriften, og det ble arbeidet for sammenslutninger i Ålesund-området. Dette førte til langvarig konflikt mellom enkelte rutebileiere og myndighetene. Høsten 1984 ble Ålesund Bilruter stiftet for å overta all busstrafikk i Ålesund. 1. januar var overtakelsen en realitet og alle ruter under Landes Rutebiler og Øvrevolls Rute- og Turbiler ble videreført av det nye selskapet.

Litteratur
----------

* Innstilling om rutebilstrukturen i Møre og Romsdal : fra en komite nedsatt av fylkesutvalget 5. desember 1970 : innstillingen er avgitt 16. november 1973 (1973). Molde: Fylkesutvalget.
* Ottesen, H. Hjermann, L. Høsteng, A. K. Vollstad, K. Haugen, K. R. & Skudal, S. (2001). Rutebilnæring under omstilling 1965-2000. Molde: TL Møre og Romsdal.

Referanser
----------

1. ↑  Sæter, E. (1990). 75 år med KOA til Mørelinjen. Sunndalsøra: Mørelinjen.
2. ↑  Ottesen, H. med flere (se under Litteratur)
3. ↑  Innstilling om rutebilstrukturen i Møre og Romsdal, se under Litteratur
4. ↑  Ottesen, H. med flere (se under Litteratur)
Øst-Antarktis til høyre på kartet

**Øst-Antarktis** er den delen av Antarktis som ligger øst for den Transantarktiske fjellkjede. Både den magnetiske og den geografiske Sydpolen ligger i Øst-Antarktis.

Geografi
--------

Øst-Antarktis utgjør om lag to tredjedeler av det antarktiske kontinentet. Områdets geografiske yttergrense strekker seg fra Rosshavet til Weddellhavet, og nesten hele Øst-Antarktis ligger på den østlige halvkule. Størstedelen av Øst-Antarktis er dekket av isbreer og innlandsis, men det finnes også isfrie fjellområder og oaser.

### Områder

Øst-Antarktis kan deles inn i følgende områder:

* Coats Land
* Dronning Maud Land
* Enderby Land
* Kemp Land
* Mac Robertson Land
* Princess Elizabeth Land
* Wilhelm II Land
* Queen Mary Land
* Wilkes Land
* Adélie Land
* George V Land
* Oates Land
* Victoria Land

Eksterne lenker
---------------

* Kart over området
* Satellittbilde over Øst-Antarktis
* Oversiktskart over Øst-Antarktis (NASA)

Portal: Antarktis

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC **·** GeoNames **·** GNIS **·** SCAR

 |
**SimSurgery** er en norsk produsent av programvare og fysiske grensesnitt for virtuell trening av kirurger. Da selskapet ble etablert i 1999 hadde utviklingen av regnekapasitet og grafikkort til datamaskiner kommet så langt at grunnleggerne så for seg mulighet til å bruke datasimulering som et alternativ til den dyre og delvis risikable kirurgitreningen som tradisjonelt brukes. SimSurgery utviklet et apparat med en model av pasienten, i denne er det mulig å stikke inn kopier av virkelige kirurgiske instrumenter – på samme måte som ved kikkhullsoperasjoner. Bevegelsen til instrumentene blir registrert og overført til en virtuell scene i datamaskinen, hvor så de fysiske effektene simuleres. Teknologien som brukes i simulatoren er mye lik den som brukes i videospill.

SimSurgery fikk i 2006 EUs forskningspris, European IST Prize, for simulatoren.

Gründerne av SimSurgery var film- og forretningsmannen Håkon Gundersen og forskerne Johannes Kaasa og Geir Westgaard fra Sintef.

Referanser
----------

1. ↑  Tidsskrift for Den norske legeforening[*død lenke*]

Eksterne lenker
---------------

* SimSurgerys nettside
* Artikkel i IDG Arkivert 19. september 2008 hos Wayback Machine.
* Artikkel i Økonomisk Rapport

|  |  |
| --- | --- |
| Oppslagsverk/autoritetsdata | Brønnøysundregistrene
 |
Foten av et kjent que i Qu, tatt av Victor Segalen.
Beliggenhet i Sichuan
**Qu** (kinesisk: 渠县; pinyin: *Qú Xiàn*) er et fylke i provinsen Sichuan i Folkerepublikken Kina. Det ligger i byprefekturet Dazhou.

Befolkningen var på 1 310 424 innbyggere i 1999.

Kulturminner
------------

Fylket het tidligere Dangqu (宕渠). Det er kjent for et delvis bevart mausoleumskompleks, med porttårn (*que*, 阙), tilhørende slekten Shen (沈), og som går tilbake til Han-dynastiets tid.

Disse tårnene (*Qu xian Han que*, 渠县汉阙, *Feng Huan que* 冯焕阙, og *Shen fujun que* 沈府君阙) er, tillike med Chengba-funnstedet (*Chengba yizhi* 城坝遗址), oppførte på Folkerepublikken Kinas liste over kulturminner.

Samferdsel
----------

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Litteratur
----------

Xu Wenbin 徐文彬: *Sichuan Handai shique* 四川漢代石闕 Stone Que-Tower of Han Dynasty in Sichuan Province. Beijing: Wenwu chubanshe 1992

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
2. ↑  Victor Segalen: "Chine. La grande statuaire", and "Les origines de la statuaire en Chine", s. 46 sq
3. ↑  «沈府君阙». Arkivert fra originalen 27. mai 2012. Besøkt 29. mars 2021.

Eksterne lenker
---------------

* Beskrivelse
**Steve Delaup** (født 7. august 1972 i Porto-Vecchio, Korsika) er en fransk tidligere skihopper som representerte CS Courchevel.

Han deltok i verdenscupen fra 1990 til 1995, med 12.-plass i 1992/93 som beste sammenlagtplassering. Hans beste plassering i enkeltrenn var 3.-plass i normalbakken i Sapporo 19. desember 1992. I den tysk-østerrikske hoppuka ble han som best nummer 25 sammenlagt i 1992/93.

Steve Delaup var med i VM i 1991 og 1993, med 8.-plass i storbakken i Falun i 1993 som beste individuelle resultat. Han deltok i OL i 1992 og 1994, og ble nummer 6 i storbakken i Courchevel (Albertville) i 1992. Hans beste plassering i lagkonkurranse for Frankrike i mesterskap var 4.-plass i VM i Falun i 1993.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Steve Delaup Arkivert 14. desember 2012 hos Wayback Machine. (besøkt 18. april 2011)

Eksterne lenker
---------------

* (en) Steve Delaup – Olympedia Rediger på Wikidata

* (en) Steve Delaup – Sports-Reference (OL-resultater – arkivert) Rediger på Wikidata

* (en) Steve Delaup – FIS (skihopping) Rediger på Wikidata
**Simba** er hovedpersonen i den animerte filmen *Løvenes konge* som Disney lanserte i 1994. Ordet *simba* betyr 'løve' på swahili. 

Figuren er av kongelig slekt, nærmere bestemt sønn av Mufasa og Sarabi. Etter å ha vært protagonisten i *Løvenes Konge*, har karakteren også vært med i spillefilmene *Løvenes Konge 2: Simbas stolthet* og *Løvenes Konge 3 - Hakuna Matata*. Simba har også vært en del av spillet *Kingdom Hearts II*. Ved å se filmene får man se store deler av livet til Simba, fra han er en liten unge til han blir en voksen løve.

Simbas stemme blir spilt av Jonathan Taylor Thomas, når han er liten og Matthew Broderick, når han blir voksen.

*Simba* var blant de hundre mest brukte kattenavnene i Norge i 2014.

Referanser
----------

1. ↑  «Kjære kjæledyr har ofte menneskenavn». *nrk.no*. NRK. 8. november 2014. Besøkt 10. november 2014.

Eksterne lenker
---------------

* (en) Simba (Disney character) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |
Haneborg gamle skole, 1961.
**Holmenbyen** er en grend langs fylkesvei 1465 på Lierfoss i Aurskog-Høland kommune. Det var tidligere bedehus og forretning i Holmenbyen. Holmenbyen var et av de første steder i tidligere Aurskog kommune som fikk asfaltdekke. Holmenbyen ligger nær Vålermosen og Dyrrudtjern med et rikt fugleliv. Sør for Holmenbyen ligger Gørrelva, som renner fra Dyrrudtjern til Lierelva, som er en del av hovedvannstrengen i Haldenvassdraget.

Haneborg skole lå i Holmenbyen fram til 1957 da ny skole på Auten ble innviet.

Holmen indremisjonsforening hadde i mange år fast samlingssted på Holmen bedehus, helt vest i Holmenbyen. Bedehuset ble òg benyttet som undervisningslokale for Haneborg skole i perioder. Bedehuset er i dag omgjort til bolig.

Eksterne lenker
---------------

* (no) Vålermåsan i Miljødirektoratets nettsted Naturbase
* (no) Dyrudtjennet i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Officerspokalen er en vandrepokal som har gått til vinneren av 10-skudden på Landsskytterstevnet siden 1929 uten at noen har klart å vinne den til odel og eie.
**Vandrepokal** er en premie i idrett, gjerne i form av en pokal, som ikke tildeles vinneren til odel og eie. Normalt får vinneren bare beholde premien midlertidig inntil neste års konkurranse. Vinneren navn blir vanligvis gravert inn på pokalen.

Det finnes to hovedtyper av vandrepokaler:

* En evig vandrende vandrepokal er en premie som aldri tildeles noen til odel og eie, men som kun beholdes for en periode. Eksempler på dette er pokalene i Davis Cup i tennis og Stanley Cup i ishockey som vinnerne og vinnerlagene får beholde i ett år.

* De fleste vandrepokaler blir etter visse regler tildelt vinneren til odel og eie når vedkommende person eller lag har vunnet prisen et bestemt antall ganger.

Vandrepokaler blir gjerne satt opp av sponsorer eller ulike celebriteter som på denne måten gjerne får sitt navn eller varemerke profilert i forbindelse med konkurransen.
**Stian Grønli** (født 29. mai 2002) er en norsk langrennsutøver, som representerer Fet Skiklubb.

Idrettskarriere
---------------

### Sesongen 2018/19

Grønli kom på tredjeplass i klassen M17 under Norgescupen i langrenn for junior 2018/19. Under Junior-NM på ski 2019 fikk han bronse på 10 km fri teknikk i klassen M17.

### Sesongen 2019/20

Han deltok i rulleskikonkurransen Blinkfestivalen 2019, og kom der på tredjeplass i Lysebotn Opp, i M18-klassen.

Han representerte Norge under Vinter-OL for ungdom 2020. Der kom han på 30.-plass på 10 km klassisk. På sprinten ble han slått ut i kvartfinalen og endte på 30.-plass, og i langrennscross ble han slått ut i kvartfinalen og endte på 17.-plass.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  Norges skiforbund - *Equinor Norgescup, M17, 2018/2019*
3. ↑  Lausanne 2020 - *Cross-Country Skiing Men's 10km Classic* Arkivert 1. februar 2020 hos Wayback Machine. besøkt 4. mars 2020.
4. ↑  Lausanne 2020 - *Stian Grønli* Arkivert 13. januar 2020 hos Wayback Machine. besøkt 4. mars 2020.

Eksterne lenker
---------------

* (en) Stian Grønli – Olympedia Rediger på Wikidata

* (en) Stian Grønli – FIS (langrenn) Rediger på Wikidata

* (en) Stian Grønli – TheSports.org Rediger på Wikidata
* (en) Profil hos Vinter-OL for ungdom 2020 Arkivert 13. januar 2020 hos Wayback Machine.
**Sima Yan** (tradisjonell kinesisk: 司馬炎, pinyin: *Sīmǎ Yán*; født 236, død 17. mai 290), stilnavn **Ānshì** (安世), **Keiser Wǔ av Jìn** (tradisjonell kinesisk: 晉武帝; forenklet kinesisk: 晋武帝; *Jìn Wǔdì*) var den første keiseren av det kinesiske Jin-dynastiet etter at han hadde tvunget Cao Wei-keiseren Cao Huan til å abdisere. Sīmǎ Yán var sønnen til Sima Zhao og sønnesønnen til Sima Yi. Han styrte fra 265 til 290. Etter å ha erobret Østlige Wu og tvunget den sørlige keiser Sun Hao til å overgi seg i 280, var han den første keiseren som styrte et forent Kina siden Han-dynastiets nedgangstid. Keiser Wǔ var godt kjent for sin sensualitet, særlig etter foreningen av Kina, og legender skrøt av hans ekstreme kraft blant de ti tusen keiserlige konkubiner. 

Keiser Wǔ ble vanligvis sett på som en generøs og mild, men også sløsete hersker. Hans generøse og milde styre underminerte makten hans, siden han ble i overkant tolerant ovenfor adelsfamilienes korrupsjon og sløsing, som tappet folket for ressurser. Videre var Yán bekymret for rikets stabilitet da han opprettet Jìn-dynastiet, og siden han trodde den forestående staten Cao Wei møtte sin undergang siden den ikke klarte å utdele makt til keiserfamiliens prinser, ga han stor makt til sine onkler, søskenbarn og sønner, med autoritet som inkluderte høy militær rang. Dette førte ironisk nok til destabiliseringen av Jìn-dynastiet, siden prinsene startet en krig seg imellom som ble kjent som de åtte prinsers krig kort etter Yán døde, og etterpå ødela wu huopprøret nesten dynastiet, og tvang det til å relokalisere seg til regionen sør for Huaihe. Selv om det nå var kraftig svekket overlevde dynastiet ennå hundre år, til 420.

Referanser
----------

1. ↑   Encyclopædia Britannica Online, oppført som Wudi, Encyclopædia Britannica Online-ID biography/Wudi-emperor-of-Jin-dynasty, besøkt 9. oktober 2017[Hentet fra Wikidata]
2. ↑   Trove, oppført som Jin Wudi, Trove person-ID 1436122, besøkt 9. oktober 2017[Hentet fra Wikidata]
3. ↑   Faceted Application of Subject Terminology, oppført som Emperor of China Jin Wudi, FAST-ID 425055, besøkt 9. oktober 2017[Hentet fra Wikidata]
4. 1 2 3 4 5 6   China Biographical Database[Hentet fra Wikidata]

|  |  |  |
| --- | --- | --- |
| Forgjenger:**Cao Huan  Sun Hao (keiser av Wu til 280)** | **晋朝皇帝Keiser av Jìn**(8. februar 265–16. mai 290) | Etterfølger:**Jin Huidi** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** LCCN **·** ISNI
 |
**Control and Reporting Centre Karup** (**CRC KAR**) er den militære myndighet i Danmark som har ansvaret for overvåkningen av det danske luftrom. Senteret hører under Air Control Wing, som er Flyvevåbnets overordnede luftkontrollinstans.

CRC KAR har til hovedoppgave å identifisere alle fly i dansk territorium samt identifisere og eventuelt avvise ukjente fly som krenker dansk suverenitet. Da man umiddelbart ikke kan identifisere et ukjent fly som flyr inn i dansk luftrom langt fra land eller danske militære avdelinger, har man avvisningsberedskap – et antall F-16 Fighting Falcon jagerfly i beredskap 24 timer i døgnet, alle årets dager. Disse jagerflyene kan lette med minutters varsel og CRC KAR kan så dirigere flyene frem til målet for å identifisere samt eventuelt avvise det fra å fly inn i dansk luftrom hvis det skulle vise seg å være et utenlandsk stats- eller militærfly uten lovlig ærend.

Eksterne lenker
---------------

* Flyvevåbnet: Om Air Control Wing
* Flyvevåbnet: ACW factsheet[*død lenke*]
**Convair 990** *«Coronado»* var et passasjerfly med fire jetmotorer produsert av Convair-divisjonen av General Dynamics. Flyet var en forlenget versjon av det tidligere Convair 880 produsert som følge av en forespørsel fra American Airlines. Convair 990 ble forlenget med tre meter, noe som var med på å øke passasjerantallet fra mellom 88 og 110 til 96 og 121 avhengig av interiøret. Dette var likevel merkbart mindre enn konkurrentene Boeing 707 (110-189 passasjerer) og Douglas DC-8 (105-173 passasjerer). 990 hadde 40–56 km/t høyere marsjfart enn disse. Det skal ha vært sin tids raskeste passasjerfly.

Flyets historie
---------------

Produksjonen av Convair 990 begynte i 1961. En interessant forandring sammenlignet med Convair 880 var de ekstra utbulingene på den øvre vingedelen, dette for å øke flyvingens kritiske Mach-nummer og dermed redusere luftmotstanden. Dette gjorde det mulig for den tyngre 990 å ha høyere hastighet enn 880 ved en marsjfart på rundt 0,91 Mach. Egentlig var disse uthevningene ment å være ekstra drivstofftanker, men ved testing viste det seg at den ekstra vekten tankene hadde gjorde at de vibrerte voldsomt. I stedet fikk de en sekundær rolle som drivstofflager i tilfelle feil ved tankene i flykroppen. Flyet hadde også en liten modifisert beskyttet renne på toppen av flyskroget for instrumentale ledninger.

Motorene var også forbedret til General Electric CJ-805-23 som var unike ved at de hadde et ekstra viftetrinn i den bakerste delen av motoren i motsetning til den originale motoren CJ-085-3. Motoren var en forenklet versjon av den militære versjonen J79, som ble brukt på flere flytyper, blant andre F-104 Starfighter og B-58 Hustler. Disse to motorene produserte veldig mye røyk, mer enn andre tidlige jetmotorer i passasjerfly. Det finnes eksempler på at folk ringte brannvesenet for å melde om et jetfly i brann etter å ha sett 990 fly over dem.

Markedet til Convair 990 ble totalt ødelagt ved ankomsten av Boeing 727, og da produksjonen ble lagt ned i 1963, hadde bare 37 fly blitt produsert, noe som gjorde at General Dynamics sluttet å satse på passasjerfly. Totalt med 880 og 990 var det bare produsert 102 fly.

CV-990 fra Modern Air på Stockholm-Arlanda Airport, 1969
CV-990 fra Swissair på Miami Airport, 1973

Tidligere operatører av CV990
-----------------------------

* Aerolíneas Peruanas (en)
* Alaska Airlines
* American Airlines
* AREA Ecuador
* Balair
* Denver Ports of Call (en)
* Garuda Indonesia
* Internord (da)
* Lebanese International Airways (sv)
* Middle East Airlines (sv)
* Modern Air Transport (en)
* NASA
* Nomads Travel Club
* SAS (Innleide fly fra Swissair)
* Spantax
* Swissair
* Thai Airways International
* Varig

Referanser
----------

1. ↑

Eksterne lenker
---------------

* (en) Convair CV-990 Coronado – kategori av bilder, video eller lyd på Commons Rediger på Wikidata

* (en) Convair CV-990 Coronado – galleri av bilder, video eller lyd på Commons Rediger på Wikidata
* Convair 990

|  |  |
| --- | --- |
| Oppslagsverk/autoritetsdata | GND **·** LCCN
 |
**Vandresteppefly** (*Spodoptera exigua*) er en sommerfugl som tilhører familien nattfly (Noctuidae). Den har ikke bestander i Norge, men kan av og til komme flyvende inn fra sørøst.

Utseende
--------

Et middelsstort (vingespenn 27 – 31 mm), slankt, mer eller mindre gråspraglete nattfly. **Forvingen** er forholdsvis smal, med tydelige, bleke eller rødlige, nyre- og ringmerker, ellers stort sett uten tydelige tegninger. **Bakvingen** er stor og bred, delvis gjennomsiktig, hvit med mørke skjell på årene og langs ytterkanten. Larven er naken, mørkgrønn på ryggen, med bred, svartgrønn sidestripe, lyst gulgrønn på buken.

Levevis
-------

Der arten hører hjemme, forekommer den i ulike slags åpne områder, også på dyrket mark. Larven lever på ulike lave planter, både ville og dyrkede, og kan gjøre betydelig skade i jordbruket på en lang rekke forskjellige avlinger (). I Nord-Europa kan den dukke opp nært sagt hvor som helst, men den formerer seg ikke her. Den kan foreta lange vandringer. De fleste nordeuropeiske eksemplarene er funnet i august og september.

Utbredelse
----------

Vandresteppeflyet stammer trolig fra Sørøst-Asia, men i dag er den en kosmopolitt, det vil si at den forekommer over hele verden. Den har faste bestander i tropiske og subtropiske områder i alle verdensdeler, nord til Sør-Europa. I Norge er den bare påtruffet tre ganger: i Siljan i Telemark i 1964, i Arendal i 1996 og i Oslo i 2000.

Referanser
----------

1. 1 2  «Artsdatabankens artsopplysninger». Artsdatabanken. 23. juli 2020. Besøkt 23. juli 2020.

Kilder
------

* Norges sommerfugler – Steppefly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Spodoptera exigua* på UK moths:
* Nettside fra University of Florida om steppefly

Eksterne lenker
---------------

* (en) *steppefly* i Encyclopedia of Life Rediger på Wikidata

* (en) *steppefly* i Global Biodiversity Information Facility Rediger på Wikidata

* (no) *steppefly* hos Artsdatabanken Rediger på Wikidata

* (sv) *steppefly* hos Dyntaxa Rediger på Wikidata

* (en) *steppefly* hos Fauna Europaea Rediger på Wikidata

* (en) *steppefly* hos ITIS Rediger på Wikidata

* (en) *steppefly* hos NCBI Rediger på Wikidata

* (en) *Kategori:Spodoptera exigua* – bilder, video eller lyd på Wikimedia Commons Rediger på Wikidata

* (en) *Spodoptera exigua* – galleri av bilder, video eller lyd på Wikimedia Commons Rediger på Wikidata

* *Spodoptera exigua* – detaljert informasjon på Wikispecies Rediger på Wikidata
Ekvipotensialflater rundt to motsatt ladete kuler.
En **ekvipotensialflate** er et område av rommet hvor et potensial har en konstant verdi. Vanligvis er potensialet en skalar funksjon. I et tredimensjonalt euklidsk rom er denne delen av rommet en todimensjonal flate. I et *n*-dimensjonalt rom har ekvipotensialflatene dimensjon *n* - 1. 

Det er vanlig å innføre ekvipotensialflater i forbindelse med potensiell energi, elektrisk potensial og gravitasjonspotensial. Geoiden, som brukes innen geodesi, er en ekvipotensialflate. Den er flaten som er slik at den skalare gravitasjonen (gravitasjonens verdi når man ser bort fra dens retning) er den samme i alle punkt på flaten. Begrepet brukes også innen fluidmekanikk.

I to dimensjoner blir ekvipotensialflatene kurver. Kjente eksempel er koter på kart som angir punkt med samme høyde. På værkart angir isobarer punkt med samme lufttrykk, mens isotermer angir punkt med samme temperatur.

Gradienten til en ekvipotensialflate står vinkelrett på flaten. I tre dimensjoner med potensialet {\displaystyle \Phi (x,y,z)} kan man se det ved å betrakte to infinitesemalt nærliggende punkt **r**  og **r** + *d* **r**. Da er forskjellen i potensialet i disse to punktene

{\displaystyle d\Phi =d\mathbf {r} \cdot {\boldsymbol {\nabla }}\Phi }
ved å uttrykke gradienten ved hjelp av nabla-operatoren. Hvis begge punktene nå ligger i en ekvipotensialflate {\displaystyle \Phi =} konstant, må {\displaystyle d\Phi =0}. Da ligger vektoren *d* **r**  i flaten slik at gradienten {\displaystyle {\boldsymbol {\nabla }}\Phi } må stå normalt på den for at skalarproduktet skal være null. Det betyr at de tilsvarende feltlinjene som er tilknyttet potensialet, også står vinkelrett på disse flatene. Beviset kan trivielt utvides til å gjelde i høyere dimensjoner.

Litteratur
----------

* R. Tambs Lyche, *Matematisk Analyse*, Bind III, Gyldendal Norsk Forlag, Oslo (1959).

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Brockhaus Enzyklopädie **·** GND
 |
Volvo ÖV4  Foto: Jarle Vines 
**Volvo ÖV4**, var Volvos første bil-modell. *ÖV4* står for *Öppen vogn med 4 sylindre*. Modellen ble introdusert på markedet i 1927, men allerede i andre uke av august 1926 sendte Volvo ut en pressemelding med bilder av bilen. Bilen fikk etter hvert kallenavnet Jakob.
Den første masseproduserte produserte bil kjørte ut av fabrikken i Göteborg for salg av Hilmer Johansson på Skjærtorsdag 14. april 1927. I årene 1927-1929 produserte Volvo bare 996 eksemplarer av ÖV4, den ble erstattet i april 1929 av modellen Volvo PV651.

  


|  |
| --- |
| **Volvos** modeller, fra 1927 til 1969. — neste » |
| **Klasse** | 1920-tallet | 1930-tallet | 1940-tallet | 1950-tallet | 1960-tallet |
| 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Småbil | ÖV4/PV4 |  |  | PV444 | PV544 |  |
| Kombi |  |  |  |  | PV445 | P210 |
| Mellomklasse |  | PV651 | PV653 | PV658 |  |  |  | Amazon |
|  |  | PV51 | PV53 |  |  |  |
| Storbil |  |  | PV36 |  |  | PV60 |  |  | 140 |
|  |  |  |  |  | 164 |
| Sportsbil |  |  |  |  | P1900 |  | P1800 |
| Taxi |  | TR671 | TR675 | TR700 | PV800 | PV820 | PV830 |  |  |
**Vandrende blad** eller **bladinsekter** (Phylliidae) er en delgruppe av spøkelsesinsektene som igjen tilhører de «gresshoppelignende insekter». De er mestere i kamuflasje og ligner blad. Vandrende blad er enkle å holde i bur og enkelte arter er populære som kjæledyr. 

Det er beskrevet bare omtrent 30 arter i verden.

Utbredelse
----------

Hovedutbredelsen er i tropiske strøk, sør og øst i Asia. Ingen arter finnes naturlig i Norge.

Utseende
--------

Vandrende blader store insekter, mellom 3 og 11 cm lange. De har godt utviklede bein. De mestre i kamuflasje. De fleste arter ligner blad og går i ett med vegetasjonen.

Levevis
-------

Spøkelsesinsektene er mestere i kamuflasje, både i farge og utseende. De er for det meste aktive i mørke og sitter vanligvis ganske rolig om dagen. Blir de skremt sitter de ofte helt stille og de kan være svært vanskelige å oppdage. Selv om de er plassert i ganske nær slekt med gresshopper kan de ikke hoppe slik som gresshoppene. 

Vandrende blad har ufullstendig forvandling, overgang fra nyklekt larve (nymfe) til det voksne kjønnsmodne insektet går gradvis gjennom flere hudskift (nymfestadier). Eggene slippes rett på bakken.

Litteratur
----------

* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4 side 68.

Eksterne lenker
---------------

* (en) *Vandrende blad* i Encyclopedia of Life Rediger på Wikidata

* (en) *Vandrende blad* i Global Biodiversity Information Facility Rediger på Wikidata

* (en) *Vandrende blad* hos Fossilworks Rediger på Wikidata

* (en) *Vandrende blad* hos NCBI Rediger på Wikidata

* (en) *Kategori:Phylliidae* – bilder, video eller lyd på Wikimedia Commons Rediger på Wikidata

* *Phylliidae* – detaljert informasjon på Wikispecies Rediger på Wikidata
* Norsk Entomologisk forening – for deg som vil lære mer om insekter.
* Et norskspråklig nettsted om Gresshopper, Kakerlakker Vandrende blad- og pinner og Saksedyr.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Continuity IRA** (**CIRA**, **Continuity Irish Republican Army**, *fortsettelses-IRA*; irsk **Óglaigh na hÉireann**) er en republikansk paramilitær organisasjon i Nord-Irland og Irland. Den ble opprettet i 1986, etter en splittelse i Det provisoriske IRA (PIRA). Årsaken til splittelsen var uenighet om hvorvidt valgte representanter fra Sinn Féin, partiet som er knyttet til PIRA, skulle møte i det irske underhuset. 

Det ble på Sinn Féins årlige konferanse i 1986 besluttet at man skulle avslutte politikken med å avstå fra å møte i det irske underhuset. En fraksjon var sterkt uenige i dette, og gikk fra konferansen. De grunnla sitt eget parti, Republican Sinn Féin, og den nye paramilitære gruppen CIRA. Disputten kan tildels sees som en strid mellom ledelsen i Nord-Irland, under Gerry Adams, og den sørlige ledelsen under Ruairi Ó Brádaigh. Sistnevnte var en av de som brøt ut. 

CIRA er motstandere av Langfredagsavtalen fra 1998, og PIRAs våpenhvile fra 1997. Per. januar 2005 har de fortsatt ikke annonsert noen våpenhvile. 

I likhet med andre grupper som er opprettet etter splittelser i IRA regner CIRA seg som den sanne arvtager etter det IRA som kjempet i uavhengighetskrigen 1919–1921. De bruker også det samme irske navnet som de andre gruppene, *Óglaigh na hÉireann* (*De irske frivillige*). Det er få republikanere som anerkjenner CIRA som den virkelige arvtageren, og de har få liten støtte i befolkningen. 

CIRA har vært involvert i en rekke bombeattentater, snikmord og kidnappinger. De har også drevet utpressing og utført ran for å finansiere virksomheten. Målene har først og fremst vært sikkerhetsstyrkene i Nord-Irland og lojalistiske grupper. Gruppen har også utført terroraksjoner i protestantiske områder i Nord-Irland. CIRA hevder selv at den aldri har drept uskyldige sivile, og det er heller ikke dokumentert noen sivile dødsfall etter gruppens aksjoner utenom medlemmer av lojalistiske paramilitære grupper. Per. 2004 ble det antatt at CIRA ikke lenger hadde mulighet til å gjennomføre angrep i Storbritannia, men at de fortsatt hadde muligheter i Nord-Irland. Ifølge amerikansk etterretning har CIRA færre enn 50 aktive medlemmer. 

Gruppen har fått en del støtte fra irsk-amerikanere i USA. 13. juli 2004 ble den offisielt betegnet som en terrororganisasjon i USA, og det er dermed forbudt for amerikanske borgere å støtte den finansielt. Finansinstitusjoner i USA har også plikt til å stoppe forsøk på å betale ut penger til slike organisasjoner. Kjente medlemmer av CIRA kan ikke få visum til USA.

Det er også mulig at CIRA har fått tak i våpen fra Balkan, kanskje i samarbeid med Real IRA.
**Zhao Rugua** (kinesisk: 趙汝适, eller *Chau Ju-Kua* eller *Chou Ju-kua*, født 1170, død 1228) var tolldirektør i byen Quanzhou i provinsen Fujian i Kina. Han var etling i 8.e ledd til den gamle keiseren av Songdynastiet Zhao Kuangyin.

I Quanzhou bedrev arabere, persere, indere og andre kjøpmenn en livlig handel. Zhao Rugua utspurte nøye de handelsreisende og forfattet et verk, *Zhufan Zhi* (諸蕃志), der han skildret Korea, Japan, Hainan, Filippinene, Sundaøyene, Bakindia, Ceylon, de muslimske landene samt de importvarer som kom fra disse landene. Fyrtårnet på Faros ved Alexandria er blant de enkeltheter han beskriver. En del av materialet i verket kom dessuten fra et eldre arbeid fra 1178, *Ling-wai-tai-ta*, av en annen geograf, Chou Ch'u-fei.

Zhufan Zhi har stor historisk verdi og ble oversatt til engelsk av Friedrich Hirth og William Woodville Rockhill i 1912.

Referanser
----------

1. ↑   Gemeinsame Normdatei, GND-ID 124871550, besøkt 14. august 2015[Hentet fra Wikidata]
2. 1 2   China Biographical Database[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** VIAF **·** GND **·** LCCN **·** ISNI **·** SUDOC **·** CiNii
 |
Jack Torrances skrivemaskin i *Ondskapens hotell*. Romanen han lovet å skrive består av kun én gjentakende setning: «All Work And No Play Makes Jack A Dull Boy».
**John Daniel Edward «Jack» Torrance** er en fiktiv figur og hovedskurken i Stephen Kings skrekkroman *Ondskapens hotell* (1977).

Jack drar sammen med familien sin til et øde hotell for å skrive en roman. Han blir fortalt at det er vanlig at hotellet snør inne i løpet av vinteren, så han og familien må regne med å være totalt isolert i flere måneder. Dette er akkurat hva Jack tror han trenger for å finne inspirasjon og ro til å skrive en ny bok. Sammen med sin kone og sitt barn drar han opp til hotellet like før vinterstengingen for å inntre i jobben. Men etterhvert som tiden går blir han hjemsøkt av fortidens spøkelser og drives etterhvert fullstendig fra vettet.

Jack Torrance ble spilt av Jack Nicholson i filmen *Ondskapens hotell* (1980) og av Steven Weber i miniserien *The Shining* (1997). Det amerikanske filminstituttet har kåret filmfiguren i Nicholsons skikkelse til filmhistoriens 25. beste skurkeskikkelse. Hans replikk «Here's Johnny!» («Her kommer Johnny!») ble i 2005 rangert blant de 100 beste replikkene i amerikansk filmhistorie, i kåringen AFI's 100 Years…100 Movie Quotes.

Referanser
----------

1. ↑  «AFI'S 100 YEARS...100 HEROES & VILLAINS». Det amerikanske filminstituttet. Arkivert fra originalen 4. mars 2016. Besøkt 21. april 2018.

Eksterne lenker
---------------

* Jack Torrance på Stephen King Wikia
* Jack Torrance hos Internet Movie Database
**John Frederick «Jack» Rowley** (født 7. oktober 1918 i Wolverhampton, død 28. juni 1998) var en engelsk fotballspiller, mest kjent for sin tid som angrepsspiller for Manchester United i tiden 1937 til 1954. 

Rowley startet sin karriere i 1935 hos Wolverhampton Wanderers, men fikk aldri plass på laget. I 1937 flyttet han til Bournemouth & Boscombe, der han scoret ti mål på sine elleve første kamper. Dette fikk Manchester United til å sperre øynene opp for talentet, og høsten 1937 ble han kjøpt av Manchester-klubben for 3 000 pund. Han var fremdeles bare 17 år gammel, men allerede i sin andre kamp for klubben, mot Swansea Town, scoret han fire mål. 

Han ble opprinnelig kjøpt opp som ving, men Matt Busby brukte han som midtspiss. Dette gjorde at Rowley ble klubbens toppscorer i hele fem sesonger, og var en meget viktig spiller på Busbys første store lag. I 1948 vant Manchester United FA-cupen og i 1951-52 vant klubben ligaen. I 1954 forlot han Manchester United for å bli spillende trener for Plymouth Argyle, hvor han ble til 1957, da han ble ansatt som trener for Oldham Athletic. 

Han var trener for AFC Ajax i Nederland i 1963-64-sesongen, før han tok trenerjobben i Wrexham. Senere var han trener for Bradford og etter nok en periode som Oldham-trener ga han seg med fotball i 1969.

Referanser
----------

1. ↑   www.englandfootballonline.com[Hentet fra Wikidata]

Eksterne lenker
---------------

* (en) Jack Rowley – Transfermarkt Rediger på Wikidata

* (en) Jack Rowley – national-football-teams.com Rediger på Wikidata

* (en) Jack Rowley – WorldFootball.net Rediger på Wikidata

* (en) Jack Rowley – EU-Football.info Rediger på Wikidata
* (en) Jack Rowleys statistikk for Manchester United
**St. Johanneslogen L:.R:. Dovre no. 184** er en St. Johannesloge i den spanske storlosje. Losjen ble innviet den 30. januar 2016 i Costa Blanca i Spania av provinsialmesteren for Provinsiallosjen i Valencia (*Gran Logia Provincial de Valencia*). Stiftelsesmøtet fant sted i Den Norske kirke ved Solgården i Villayojosa på Costa Blanca.

Losjens devise er *Somos Todos Hermanos* («Vi er alle brødre»).

Losjebygningen befinner seg i Toledo 14, Cdad Quesada. Losjen tillater dobbelt medlemskap i henholdsvis Den Norske Frimurerorden og den spanske storlosje.

Logen har sin opprinnelse i *Costa Blanca St. Johannes Frimurergruppe*, som ble opprettet den 10. februar 1978, underlagt Den Norske Store Landsloge. Den 25. februar 2005 ble den opphøyd til broderforening. Broderforeningen hadde navnet *Costa Blanca St.Johannes Broderforening*, og var underlagt St. Johanneslogen St. Olaus til den hvide Leopard. Den 1. juni 2015 ble broderforeningen nedlagt, samtidig som Den Norske Frimurerorden nedla all aktivitet i Spania.

Den 30. januar 2016 ble broderforeningen opphøyd til en losje underlagt den spanske storlosje.

Ordførende Mestere
------------------

| # | Navn | Levetid | Innsatt | Avgikk |
| --- | --- | --- | --- | --- |
| 1 | Anders Sørbø | – | 30. januar 2016 | 2017 |
| 2 | Tom Halvorsen | – | 2017 |  |

### Ordførende Brødre i Costa Blanca St. Johannes Frimurergruppe

| # | Navn | Levetid | Innsatt | Avgikk |
| --- | --- | --- | --- | --- |
| 1 | Knut Isaksen | – | 10. februar 1978 | 1983 |
| 2 | Eivind Rudstrøm | – | 1983 | 1988 |
| 3 | Bjørn B. Knudsen | – | 1988 | 1991 |
| 4 | Bjørn Egers | – | 1991 | 1997 |
| 5 | Ernst Ljøstad | – | 1997 | 2000 |
| 6 | Olav Ulltveit Moe | – | 2000 | 2004 |
| 7 | Statsautorisert revisorStein Dahn | 1943– | 2004 | 25. februar 2005 |

### Ordførende Brødre i Costa Blanca St.Johannes Broderforening

| # | Navn | Levetid | Innsatt | Avgikk |
| --- | --- | --- | --- | --- |
| 1 | Statsautorisert revisorStein Dahn | 1943– | 25. februar 2005 | 29. september 2006 |
| 2 | Disponent Andreas Visted | 1934– | 29. september 2006 | 2011 |
| 3 | Jan Ove Øian | 1946–2013 | 2011 | 2013 |
| 4 | Anders Sørbø | – | 2013 | 1. juni 2015 |

Referanser
----------

1. ↑  Matrikkel for Den Norske Frimurerorden for arbeidsåret 1989/90, Aktietrykkeriet i Trondhjem, 1989, side 175

Eksterne lenker
---------------

* Hjemmeside Arkivert 31. august 2018 hos Wayback Machine.
Våpenskjoldet til St. Michael til det lysende Kors
**St. Johanneslogen St. Michael til det lysende Kors** er en frimurerlosje i Den Norske Frimurerorden (St. Johannesloge nr. 18) som ble innviet den 5. mars 1926 i Tønsberg.

Dens historie begynner med Tønsberg Frimureres Broderforening, opprettet den 22. februar 1890 og underlagt St. Johanneslogen St. Olaus til den hvide Leopard. Den ble opphøyd til selvstendig loge i 1926.

Tønsberg Frimurer Broderforening ble grunnlagt i 1890 med nærmere 30 medlemmer. I 1923 tilbød Th. Marthinsen og sønnen Axel Marthinsen å skjenke tomten i Kammegaten 4 til broderforeningen, på betingelse av at man skulle forsøke å etablere en loge. En bygge- og finansieringskomité engasjerte Helge Brat som arkitekt. I 1924 var Tønsberg landets største broderforening med sine 137 medlemmer. I søknaden til Den Norske Store Landsloge, om å bli opphøyd til selvstendig loge, gis det en forklaring på logens navn:

«Det er brødrenes ønske at kunde faa kalde den nye loge St. Michael til det Lysende Kors. St. Michael har vistnok været byens skytshelgen og ruiner av den ældgamle Michaels kirke sees endnu på Slotsfjeldet. Et kors fra Mariakirken, som ble revet i 1864, er nu anbragt paa Slotsfjeldstaarnet i Tønsberg og utsender ved alle de store høitider lysende straaler over byen.»

I 1931 hadde logen 220 medlemmer.

Ordførende Mestere
------------------

| # | Navn |  | Levetid | Innsatt | Avgikk |
| --- | --- | --- | --- | --- | --- |
| 1 | RektorNils Riddervold Jensen |  | 1863–1935 | 5. mars 1926 | 4. mai 1933 |
| 2 | Sanitetsmajor og legeThomas Lauritz Peter Arentz |  | 1868–1951 | 4. mai 1933 | 13. oktober 1949 |
| 3 | AdvokatYngvar Eckerberg Hvistendal |  | –1972 | 13. oktober 1949 | 24. januar 1963 |
| 4 | Redaktør Realph Norland |  | 1903–1963 | 24. januar 1963 | 5. oktober 1963 |
| 5 | SogneprestWilhelm Støren Castberg |  | 1902–1970 | 12. mars 1964 | 1. juli 1970 |
| 6 | Tannlege Aage Moer |  | –1972 | 29. oktober 1970 | 10. januar 1972 |
| 7 | Lektor Karl Johan Skarsvik |  | –1990 | 3. februar 1972 | 5. mars 1990 |
| 8 | Lektor Erik Anton Johnsen |  | 1926–2015 | 5. mars 1990 | 15. april 1996 |
| 9 | SogneprestHarald Vinje-Christensen |  | –1998 | 15. april 1996 | 22. februar 1998 |
| 10 | Skipsfører Finn Tronstad |  | 1934– | 20. april 1998 | 10. januar 2005 |
| 11 | Ekspeditør Svein Hansen |  | 1943– | 10. januar 2005 | 11. februar 2011 |
| 12 | Kjemiker Ivar Bjørnstad |  | 1957– | 11. februar 2011 | 30. januar 2017 |
| 13 | Sogneprest Nils Magnus Hovland |  | 1953– | 30. januar 2017 |  |

Litteratur
----------

* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

|  |  |
| --- | --- |
| Oppslagsverk/autoritetsdata | VIAF
 |
2018 Volvo XC40 T5 R-Design AWD (Australia)Innenfra
**Volvo XC40** er en kompakt familiebil med høy bakkeklaring (SUV, CUV) fra svenske Volvo Personvagnar. Den er 443 centimeter lang.

Bilen er tegnet av tyske Thomas Ingenlath (født 1964) og britiske Ian Kettle. XC40 bygges i Ghent i Belgia, den første på Volvo Personvagnar og Geelys kinesiske CMA-plattform (*Chinese Modular Automobile*)

I mars 2018 ble XC40 kåret til årets bil i Europa med 325 poeng.

XC40 **Twin Engine** (2019–) er en hybrid tilsvarende "T5" med 180 hk bensinhester på 3 sylindre og 82 hk elektriske, som holder til opp mot 40 kilometer rekkevidde.

XC40 **Recharge Pure Electric** (2020–) kunne bestilles fra sent 2019 med tilhengerfeste og ladekabel til en pris av rundt 500 000 norske kroner.

**C40 Recharge Pure Electric** (2021–) er en kombicoupé med skrå bakrute og mindre bagasjeplass.

Referanser
----------

1. ↑  *Volvo designers achieves rare feet i Automotive News den 21. september 2017.*
2. ↑  Spør oss om XC40 fra bilnorge.no den 11. desember 2017.
3. ↑  Årets bil i Europa fra bilnorge.no den 5. mars 2018.
4. ↑  Her er Volvo XC40 Twin Engine i bilnorge.no den 22. mars 2019.
5. ↑  Bestillingsklar el-Volvo i bilnorge.no den 16. januar 2020.
6. ↑  Her er Volvo's neste elbil i motor.no den 2. mars 2021.
**Videoblogg** (**vlogg**) er en form for blogg hvor en benytter video som media, i motsetning til «ordinære» blogger hvor en bruker tekst og bilder. En aktør omtales gjerne som «vlogger».

Bruken av YouTube har gjort at trenden øker, da nettstedet tilbyr enkle løsninger for å legge ut egne videoer. Artistene Tone Damli Aaberge og Venke Knutson begynte å videoblogge allerede i 2006. Innen motebransjen, kunst og kultur er videoblogging vanlig i profileringsøyemed. 

Seniorrådgiver i Norsk Psykologforening Torleiv Odland er en av de som har uttrykt bekymring for at spesielt ungdom kan overeksponere seg selv, og at det som legges ut på Internet av en 14-åring, kan være tilgjengelig og til sjenanse noen år senere.

Charles Joseph «Charlie» McDonnell var den første fra Storbritannia til å nå én million abonnenter på vlogger-kanalen sin på YouTube.

Referanser
----------

1. ↑  VG - Victoria (22) videoblogger om puppene
2. ↑  VG - Psykolog: - Kan hende man overeksponerer seg selv

|  |  |
| --- | --- |
| Oppslagsverk/autoritetsdata | LCCN **·** NKC
 |
**Polmak**, (NO-2026), er en tidligere kommune i Øst-Finnmark som ble opprettet den 1. januar 1903 etter en deling av Næsseby kommune. Ved opprettelsen hadde Polmak 450 innbyggere og et areal på 1 831,32 kvadratkilometer. Administrasjonssenteret var grenda Polmak, hvor også Polmak kirke ligger.

Kommunens landområder tilsvarer sognet Polmak, eller det som nå (2013) utgjør delområde Polmak (med unntak av Tana bru) i Tana kommune. Den 1. januar 1964 ble Polmak slått sammen med Tana kommune.

Befolkningsutvikling
--------------------

Folkemengde oppgitt for Polmak kommune ved folketellinger mellom 1900 og 1960, og estimert folketall ved kommunesammenslåingen i 1964:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **År** | 1900 | 1910 | 1920 | 1930 | 1946 | 1950 | 1960 | 1964 |
| **Innbyggertall** | 450 | 458 | 544 | 626 | 903 | 970 | 1070 | 1072 |

Kilde: Folketellinger fra Statistisk sentralbyrå.

Noter
-----

1. ↑  Folketall i de tellekretser som utgjorde samme areal som Polmak kommune.

Referanser
----------

1. ↑  *Arbeidernes leksikon*, bind 5. Arbeidermagasinets forlag, Oslo 1935.
2. ↑  Sammenligning av kartdata fra Statistisk sentralbyrå: Grunnkretser i Tana og Folketellingen i 1960 for Polmak.

|  |  |
| --- | --- |
| Oppslagsverk/autoritetsdata | Store norske leksikon
 |
***Pollyanna*** er en roman fra 1913 av Eleanor H. Porter som handler om en pike som etter sin fars død må flytte inn hos sin velstående og meget strenge tante. Gjennom sin optimisme og ukuelige tro på andre menneskers gode hensikter, får hun ikke bare sin bitre tante, men hele byen, til å «tine opp». 

Oppfølgere er *Pollyanna vokser opp*, av samme forfatter, og *Pollyanna gifter seg* av H.L. Smith.

Filmatiseringer
---------------

Historien om Pollyanna er blitt filmatisert flere ganger. Første gang var i 1920, da stumfilmen *Pollyanna* hadde premiere med Mary Pickford i hovedrollen.

Disney hadde i 1960 premiere på en film med Hayley Mills som Pollyanna.

Det er også blitt laget flere filmer for TV, blant annet i 2003 med Georgina Terry og Amanda Burton.

Det japanske selskapet Nippon Animations har produsert flere animeserier, blant annet en serie med 51 episoder.

Referanser
----------

1. ↑  «Pollyanna». *www.silentera.com*. Silent Era : Progressive Silent Film List. Besøkt 3. mai 2023.
2. ↑  «Pollyanna». *catalog.afi.com*. American Film Institute. Besøkt 3. mai 2023.
3. ↑  «American Experience : Mary Pickford (1892-1979)». *www.pbs.org* **(engelsk)**. PBS. Besøkt 3. mai 2023. «In 1920, Pickford played Pollyanna. The movie grossed an impressive $1.1 million (more than $10 million today) and further solidified the little girl persona Pickford's fans loved.»

Eksterne lenker
---------------

(en) Pollyanna – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data)
 |